UPA เดินหน้าโรงไฟฟ้าก๊าซธรรมชาติในพม่า 200 MW มั่นใจหนุนรายได้โตต่อเนื่อง
UPA เดินหน้าโรงไฟฟ้าก๊าซธรรมชาติในพม่า 200 MW มั่นใจหนุนรายได้อนาคตโตต่อเนื่อง
UPA รุกเดินหน้าโครงการโรงไฟฟ้าก๊าซธรรมชาติในพม่า กำลังผลิต 200 MW มั่นใจหนุนรายได้โตต่อเนื่อง
16 ก.ย. 2562

นาย วิชญ์ สุวรรณศรี รักษาการประธานเจ้าหน้าที่บริหาร บริษัท ยูไนเต็ด เพาเวอร์ ออฟ เอเชีย จำกัด (มหาชน) หรือ UPA เปิดเผยว่า บริษัท เมียนมาร์ ยูพีเอ จำกัด (MUPA) ซึ่งเป็นบริษัทย่อยได้รับแจ้งจากกระทรวงไฟฟ้าและพลังงานของพม่า (MOEE) ว่า คณะกรรมการบริหารของ MOEE ได้พิจารณาอนุมัติให้ขยายระยะเวลาในการดำเนินการตามเงื่อนไขบังคับก่อน (Condition Precedent) เป็นผลสำเร็จ ภายใต้สัญญาซื้อขายไฟฟ้ากับกระทรวงไฟฟ้า และพลังงานของพม่าในโครงการโรงไฟฟ้าก๊าซธรรมชาติ กำลังการผลิต 200 เมกะวัตต์
ทั้งนี้ เงื่อนไขในการขยายระยะเวลาดังกล่าว จะขึ้นอยู่กับระยะเวลาในการก่อสร้างสายส่งไฟฟ้า(Transmission Line) ขนาด 230 kV ที่เชื่อมระหว่างเมือง เมาะละแหม่ง(Mawlamyine)-เย(Ye)-ทวาย(Dawei) และระยะเวลาและความเป็นไปได้ในการจัดหาแหล่งแก๊สเชื้อเพลิง และการลงนามในสัญญาเช่าที่ดิน โดยในเบื้องต้นคาดว่าจะเริ่มดำเนินการก่อสร้างได้ตามแผนงานที่วางไว้
“จากนี้ไปจะเริ่มเห็นโครงการโรงไฟฟ้าต่างๆ ของUPAเกิดขึ้น ซึ่งรวมถึงโครงการโรงไฟฟ้าก๊าซธรรมชาติ MUPAที่เคยล่าช้าจากการเปลี่ยนแปลงในนโยบายพลังงานของกระทรวงไฟฟ้าและพลังงานของพม่า ซึ่งปัจจุบันจากการเจรจา ทำให้บริษัทฯได้รับใบรับรองการต่อสัญญาสัญญาซื้อขายไฟฟ้า ( PPA ใ)เป็นที่เรียบร้อย  ขณะที่ทางการเมียนมาได้รับเงินกู้จากธนาคารพัฒนาเอเชีย (ADB) เพื่อสร้างสายส่งไฟฟ้าเช่นกัน ดังนั้นเชื่อว่า จะทำให้โครงการโรงไฟฟ้าของบริษัทมีโอกาสที่จะเกิดขึ้นอย่างแน่นอน” นายวิชญ์ กล่าวในที่สุด